Peseurt den e oa e gwirionez  eus Frañsez Vallée ? Fañch Elies, a zarempredas e di e-pad un dek vloaz bennak a skriv : «  Nhellan ket kavout evitañ diskleriadur spisoch eget hemañ : une ene bugel, reishoch marteze e ve lavarout un ene sant. Choant bepred tremen hep feukañ nikun. Divrezelgar mar deus bet unan war zouar Breizh, aboae amzer ar forbaned dichipot a voe hon tadoù, daoust dezho da vezañ kristenien kerkouls alies hag ar visioneren a gased eus Roma da zeskiñ dezho seveniñ gouel Pask en amzer  ret (...) Vallée ivez a oa ur christen mat daoust de eskob ha da goskor hemañ da vezañ sellet outañ evel ouzh un doare disivouder dre ne oa gall tamm ebet. Hegarat-dreist ha madelezhus ouzh kement hini a rae war-dro ar brezhoneg, prest da welout an tu mat e pep den. Kasoni ouzh enebourien e yezh hag e vroad ? Ne gredan ket. Treiñ a ra diwarno e selloù ha netra ken. Ne felle ket dezhañ lenn Kipling (...) dre men deus hemañ graet eus Kim, mab dun Iwerzhonad e Bro-Indez, ur spier e servij e Verudez  Predenek. Ur Chelt glan e oa eus Frañsez Vallée ha netra ken. En e vleud en Iwerzhon. En e vleud e Bro-gembre. Eus Bro-Chall meneg ebet.  »